**PARLAMENTUL ROMÂNIEI**

**SENATUL CAMERA DEPUTAȚILOR**

**LEGE**

**pentru modificarea şi completarea Legii energiei electrice și a gazelor naturale nr. 123/2012**

**Parlamentul României** adoptă prezenta lege.

**Articol unic.** Legea energiei electrice și a gazelor naturale nr. 123/2012publicată în Monitorul Oficial al României, Partea I, nr. 485 din 16 iulie 2012, cu modificarile si completarile ulterioare, se modifică şi se completează după cum urmează:

***1. Alineatul (1) al articolul 1 se modifică și va avea următorul cuprins:***

**„(1)** Prezentul titlu stabileşte cadrul de reglementare pentru desfăşurarea activităţilor în sectorul energiei electrice şi al energiei termice produse în cogenerare, în vederea utilizării optime a resurselor primare de energie si a atingerii obiectivelor generale de securitate energetica, competitivitate si dezvoltare durabila în condiţii de accesibilitate, disponibilitate şi suportabilitate a prețurilor şi cu respectarea normelor de siguranţă, calitate şi protecţie a mediului.”

***2. La articolul 2, după litera n) se introduc două noi litere, litera o) și litera p) cu următorul cuprins:***

**„**o) promovarea cooperării regionale în vederea creșterii securității energetice;

p) asigurarea drepturilor clientului final de a beneficia de posibilitatea de alegere și schimbare a furnizorului, de informații detaliate și clare, oferite în mod corect, transparent și nediscriminatoriu în cadrul ofertelor de servicii, de informații privind utilizarea eficientă a energiei, de modalități de rezolvare facilă a disputelor și plângerilor. ”

***3. La articolul 3, după punctul 1), se indroduce punctul 11 cu următorul cuprins:***

***11.*** adecvanța SEN - capacitatea sistemului electroenergetic de a satisface în permanență cererile de putere și energie ale consumatorilor, luând în considerare ieșirile din funcțiune ale elementelor sistemului, atât cele programate cât și cele rezonabil de așteptat a se produce neprogramat.

***4. La articolul 3, se modifică punctul 36) și va avea următorul cuprins:***

36. minister de resort – Ministerul Energiei

**5*. Articolul 4 se modifică și va avea următorul cuprins:***

**„Art. 4. -** **(1)** Strategia energetică naţională defineşte obiectivele sectorului energiei electrice pe termen mediu şi lung şi modalităţile cele mai eficiente de realizare a acestora, în condiţiile asigurării unei dezvoltări durabile a economiei naţionale și satisfacerii necesarului de energie și unui standard de viaţă civilizat, în condiții de calitate atât în prezent, cât şi pe termen mediu si  lung, la un preț accesibil. Strategia energetică se elaborează de ministerul de resort şi se aprobă de Guvern, cu consultarea industriei energetice, organizaţiilor neguvernamentale, a partenerilor sociali şi a reprezentanţilor mediului de afaceri. Strategia energetica se revizuieste ori de cate ori este nevoie, la initiativa ministerului de resort, fără a se aduce atingere stabilității și predictibilității specifice unui astfel de document, forma revizuita urmand a fi aprobata în condițiile legii.

**(2)** Politica energetică, urmărind direcţiile stabilite prin strategia energetică, este elaborată de ministerul de resort, pe baza Programului de guvernare, pentru un interval de timp mediu şi cu considerarea evoluţiilor probabile pe termen lung, cu consultarea operatorilor economici din domeniul energiei electrice, organizaţiilor neguvernamentale, a partenerilor sociali şi a reprezentanţilor mediului de afaceri, având în vedere, în principal:

1. constituirea cadrului instituţional corespunzător, prin definirea organismelor şi a autorităţilor competente pentru realizarea acestei politici;
2. asigurarea cadrului legal necesar functionarii sigure si stabile a SEN
3. asigurarea securităţii în aprovizionarea cu combustibili şi energie electrică;
4. asigurarea protecţiei mediului, reconstrucţia ecologică a siturilor afectate de activităţi energetice;
5. transparenţa preţurilor şi tarifelor la combustibili şi energie;
6. creşterea eficienţei energetice;
7. promovarea energiei din surse regenerabile şi a cogenerării de înaltă eficienţă, cu acordarea de priorităţi alimentării cu energie electrică pentru aşezările izolate;
8. dezvoltarea cooperării internaţionale in domeniul energiei, participarea la pieţele regionale şi piaţa europeană de energie electrică.

**(3)** Sursele de finanţare utilizate pentru implementarea strategiei energetice naţionale şi a politicii Guvernului în sectorul energetic se asigură din sursele proprii ale operatorilor economici în domeniu, bugetul de stat, bugetele locale, împrumuturi rambursabile şi nerambursabile, fonduri europene. Ministerul de resort va beneficia periodic, de la bugetul de stat, de sumele necesare actualizarii strategiei energetice, precum si pentru dezvoltarea de studii, analize, evaluari, monitorizări etc. necesare indeplinirii atributiilor proprii, in vederea elaborarii si implementarii legislatiei aferente strategiei energetice naţionale şi a politicii Guvernului în sectorul energetic, evaluarii impactului implementării acesteia, precum si în cadrul procesului de obtinere a acordului Comisiei Europene, în conformitate cu legislația națională și comunitară.

**(4)** Măsurile de sprijin de natura ajutorului de stat, propuse pentru asigurarea aplicării strategiei energetice naţionale şi a politicii Guvernului în sectorul energiei electrice, precum şi cele prevăzute de prezenta lege vor fi aprobate şi acordate numai în condiţiile legii. Ministerul de resort are dreptul să achiziționeze servicii de consultanță, cu respectarea legislației în vigoare, cu finantare asigurata de bugetul de stat, in vederea elaborarii si implementarii legislatiei aferente acordarii ajutoarelor de stat, evaluarii impactului acordarii acestora și a derulării procesului de obținere a acordului Comisiei Europene, în conformitate cu legislația națională și comunitară.”

(5) Politica energetică se concretizează într-un program cuprinzând măsuri de stimulare a activităţilor de investiţii, cercetare-dezvoltare, dezvoltare durabilă, valorificare eficientă a resurselor energetice, a eficienţei energetice şi a altor activităţi în vederea asigurării siguranţei şi securităţii în funcţionare a SEN, aprobat prin hotărâre a Guvernului.

(6) Guvernul, ministerul de resort, celelalte organe de specialitate ale administraţiei publice centrale şi locale iau măsuri pentru realizarea obiectivelor înscrise în programul prevăzut la alin. (5)şi examinează, anual sau ori de câte ori este necesar, stadiul îndeplinirii prevederilor acestuia.

***6. Articolul 5 se modifică și va avea următorul cuprins:***

„5. **Securitate energetică. Măsuri de salvgardare**

(1) Prin hotărâre a Guvernului, pentru ratiuni legate de siguranta alimentarii cu energie electrica, se poate acorda acces garantat la reţelele electrice pentru energia electrică produsă în centrale electrice care utilizează combustibili din producţia internă, dar numai pentru cantităţi anuale corespunzătoare unei energii primare de maximum 15% din cantitatea totală de combustibil echivalent, necesară pentru a produce energia electrică aferentă consumului brut final al ţării.

(2) Prin hotarare a Guvernului se stabilesc, în colaborare cu alte instituţii şi autorităţi ale statului competente în domeniu, măsurile obligatorii pentru toţi operatorii economici din sectorul energiei electrice, indiferent de forma de proprietate, în vederea menținerii producției și furnizării continue a energiei în perioada sezonului rece, precum şi orice alte măsuri privind asigurarea nivelului de siguranţă şi securitate în funcţionare a SEN;

(3) În vederea asigurării siguranței în funcționarea SEN **in situatii de criza sau insuficienta a rezervelor de putere**, în baza evaluărilor de adecvanță efectuate de operatorul de transport și de sistem, autoritățile competente pot lua măsurile necesare în vederea dezvoltării și implementării unor mecanisme de asigurare a capacităților energetice pentru a atinge nivelul dorit de adecvanță cu respectarea și în mod corelat cu prevederile specifice din cadrul reglementărilor europene și naționale în vigoare..

(4)În cazul unor situaţii neaşteptate de criză pe piaţa de energie şi în cazul în care este ameninţată siguranţa fizică ori securitatea persoanelor, a aparatelor sau a instalaţiilor ori integritatea sistemului, operatorul de transport şi de sistem propune ANRE şi ministerului de resort adoptarea unor măsuri de siguranţă.

(5) Măsurile menţionate la alin. (3) trebuie să afecteze cât mai puţin buna funcţionare a pieţei interne europene şi să se rezume strict la remedierea situaţiei de criză care le-a generat.

(6) Punerea în aplicare a măsurilor prevăzute la alin. (3) se face prin hotărâre a Guvernului, iniţiată de ministerul de resort.

(7) Ministerul de resort notifică, în regim de urgenţă, celorlalte state membre ale Uniunii Europene, precum şi Comisiei Europene măsurile de siguranţă adoptate în fiecare caz.

***7. Articolul 6 se modifică și va avea următorul cuprins :***

**„Art. 6. -** Ministerul de resort elaborează strategia energetică naţională şi politica energetică şi urmărește implementarea prevederilor acestora, în condiţiile prezentei legi, având următoarele atribuţii principale:

1. stabileşte cadrul instituţional corespunzător pentru desfăşurarea, în condiţii de eficienţă şi competitivitate, a activităţii operatorilor economici care îşi derulează activitatea în domeniul energiei electrice;
2. elaborează programe şi planuri de actiuni si măsuri pentru aplicarea politicii Guvernului în sectorul energiei electrice;
3. elaborează proiecte de acte normative pentru sectorul energiei electrice;
4. asigură elaborarea de studii pe baza cărora urmează a fi stabilite priorităţile privind investiţiile de interes strategic din sectorul energiei electrice;
5. asigură elaborarea de studii, analize și evaluari, necesare îndeplinirii atribuțiilor proprii, cu finanțare asigurată de bugetul de stat sau alte surse atrase, în vederea elaborării si implementarii strategiei energetice naţionale, a politicii Guvernului în sectorul energetic şi evaluarii impactului implementării în conformitate cu legislația națională și comunitară;
6. are calitatea de autoritate contractantă privind concesionarea în sectorul energiei electrice, în condițiileprezentei legi;
7. analizează pe baza informațiilor primite de la operatorii economici din sectorul energetic aflaţi în subordinea sau coordonarea ministerului, aplicarea şi respectarea măsurilor stabilite pentru protecţia mediului
8. elaborează, în colaborare cu autoritatea de reglementare, legislația pentru promovarea cogenerării de înaltă eficiență.
9. coordonează acţiunile de cooperare cu instituţii similare din alte ţări, precum şi cu organisme internaţionale de profil;
10. asigură monitorizarea respectării angajamentelor asumate prin Tratatul de aderare la Uniunea Europeană pentru sectorul energetic şi coordonează transpunerea şi implementarea acestor angajamente de către instituţiile implicate;
11. defineşte, identifică și propune desemnarea infrastructurii critice a SEN;
12. analizează pe baza informațiilor primite de la operatorii economici din sectorul energetic aflaţi în subordinea sau coordonarea ministerului îndeplinirea măsurilor asumate pentru conformitatea instalaţiilor din sectorul energetic, care au obţinut perioada de tranziţie în urma negocierilor cu Uniunea Europeană, la normele prevăzute în legislaţia de mediu;
13. urmăreşte şi propune, împreună cu alte instituţii şi autorităţi ale statului competente în domeniu, măsuri obligatorii pentru toţi operatorii economici din sectorul energiei electrice, indiferent de forma de proprietate, în legătură cu realizarea stocurilor de siguranţă ale SEN în ceea ce priveşte combustibilii pentru perioada sezonului rece şi volumul de apă din lacurile de acumulare, precum şi orice alte măsuri privind nivelul de siguranţă şi securitate în funcţionare a SEN, în vederea aprobării prin hotărâre a Guvernului;
14. promovează şi facilitează, împreună cu ANRE, cooperarea dintre operatorul pieţei de energie electrică, operatorii de transport şi de sistem şi omologii lor la nivel regional, inclusiv în ceea ce priveşte aspectele transfrontaliere, cu scopul de a crea o piaţă internă competitivă a energiei electrice. Această cooperare acoperă zonele geografice definite în conformitate cu art. 12 alin. (3) din Regulamentul (CE) nr. 714/2009 al Parlamentului European şi al Consiliului din 13 iulie 2009 privind condiţiile de acces la reţea pentru schimburile transfrontaliere de energie electrică şi de abrogare a Regulamentului (CE) nr. 1.228/2003, precum şi alte zone geografice;
15. colaborează cu ministerul de resort în domeniul protecției sociale, care are responsabilitatea realizării planului naţional de acţiune în cazuri de sărăcie energetică;
16. susține programe de cercetare-dezvoltare și inovare în domeniu, pe baza bugetului alocat;
17. împreună cu operatorul de transport și sistem colaborează cu ministerul de resort în domeniul apelor precum și cu alte instituţii şi autorităţi ale statului competente în domeniu, in vederea menținerii rezervelor de apa aferente acumulărilor cu folosințe multiple.”

***8. La articolul 71 după alineatul 10) se introduce un nou alineat, alin. (11) cu urmatorul cuprins:***

„(11) In vederea elaborarii reglementarilor prevazute de de prezenta lege si a evaluarii impactului socio-economic al acestora, ANRE are dreptul sa achizitioneze servicii de consultanta, pe baza unor proceduri concurentiale”.

***9. Articolul 9 alin. (3) se modifica si va avea urmatorul cuprins:***

„(3) Nu pot fi autorizaţi solicitanţii care au ca acţionari deţinători ai controlului sau ca administratori persoane fizice sau persoane juridice de drept privat care anterior au avut calitatea de acţionar deţinător al controlului ori administrator în cadrul unor operatori economici titulari de licenţă care nu şi-au achitat obligaţiile de plată rezultate din tranzacţiile realizate pe piaţa de energie electrică.”

***10. Articolul 10 aliniatul (2) lit.a) se modifica si va avea urmatorul cuprins*:**

„a) exploatarea comercială a capacităţilor de producere a energiei electrice și, după caz, a energiei termice produse în cogenerare;”

***11. Articolul 10 aliniatul (2) lit. b) se abrogă.***

***12. La Art. 10 dupa aliniatul (4) se introduc trei aliniate noi, aliniatele (41) (42) și (43) cu următorul cuprins:***

„**(41)** Licența pentru prestarea serviciului de distribuție se acordă operatorilor economici care au încheiate contracte de concesiune a serviciului de distribuție cu ministerul de resort în condițiile legii, denumiți operatori de distribuție concesionari.

**(42)** Prestarea serviciului de distribuție este permisă fără deținerea unei licențe acordate de ANRE conform prevederilor prezentei legi operatorilor de sisteme de distribuție închise în conformitate cu art. 50 din prezenta lege, precum și altor operatori economici care dețin rețele de distribuție ce alimentează locuri de consum cu puteri aprobate însumate mai mici de 3 MW.

**(43)** Prin excepție de la prevederile alin. (41) si (42), ANRE acorda licența pentru prestarea serviciului de distribuție a energiei electrice de către operatori economici ce dețin rețele de distribuție într-o zonă concesionată altui operator economic, doar cu acordul scris al operatorului de distribuție concesionar, în cadrul aceleiași perioade de concesiune.”

***13. La art. 10, dupa alineatul (8) se introduce un alineat nou, alin. (9) cu următorul cuprins*:**

„(9) Persoanele prevăzute la alin. (42), (5) și (6), care desfășoară activități fără a deține licență, beneficiază de aceleași drepturi și au aceleași obligații de a respecta reglementările ANRE corespunzatoare unui titular de licență pentru acea activitate sau serviciu.”

***14. Articolul 12 aliniatul (5) se modifică și va avea următorul cuprins*:**

**(5)** Exercitarea drepturilor de uz şi de servitute asupra proprietăţilor private afectate de capacităţile energetice se face în conformitate cu regulile procedurale privind condiţiile şi termenii referitori la durata, conţinutul şi limitele de exercitare a acestor drepturi, prevăzute într-o convenţie-cadru, precum şi pentru determinarea cuantumului indemnizaţiilor, a despăgubirilor şi a modului de plată a acestora, care se aprobă, împreună cu convenţia-cadru, prin hotărâre a Guvernului, la propunerea ministerului de resort.

***15. Articolul 14, alineatul 1, litera b) se modifică și va vaea următorul cuprins:***

b) să desfiinţeze culturi sau plantaţii, vegetatie forestiera, construcţii sau alte amenajări existente ori numai să le restrângă, în măsura strict necesară executării lucrărilor pentru capacitatea autorizată, în condiţiile legii;

***16.******La articolul 14 după alineatul (1) se introduce un nou alineat , alin. (11), cu următorul cuprins:***

**„(11)**  Pentru executarea lucrărilor necesare realizării, întreținerii, reparațiilor și exploatării capacităților energetice, titularii autorizațiilor și licențelor au dreptul să folosească temporar, cu titlu gratuit, terenurile proprietate publică, inclusiv terenurile care fac parte din fondul forestier naţional, prin derogare de la prevederile [art. 42 alin. (1) lit. b) din Legea nr. 46/2008](http://legislatie.just.ro/Public/DetaliiDocumentAfis/170524#id_artA363) - Codul silvic, republicată, cu modificările ulterioare;”

***17. Articolul 14 alineatul (3) litera c) se completează și va avea următorul cuprins :***

„*c)* să desființeze sau să reducă culturi, plantații*,* vegetație forestierăori alte amenajări existente și să restrângă activități ale proprietarului, în măsura și pe durata strict necesare executării operațiilor de întreținere, reparații, revizii sau intervenții pentru asigurarea funcționarii normale a capacității, cu respectarea legislației în vigoare.”

***18. Articolul 14 alineatul (4) se modifică și va avea următorul cuprins :***

(4). Titularul licenţei este obligat să înştiinţeze în scris proprietarul bunurilor sau prestatorul activităţilor care vor afectate ca urmare a lucrărilor la capacităţile energetice, cu excepţia cazurilor de avarii și a celor generate de situații de forță majoră, situaţie în care proprietarii sunt înştiinţaţi în termenul cel mai scurt.

***19. Articolul 14 alineatul (7) se completează și va avea următorul cuprins :***

”(7) Pentru a evita punerea în pericol a persoanelor, a bunurilor sau a unor activități desfășurate în zona de executare a lucrărilor de realizare ori retehnologizare de capacități energetice, precum și a operațiilor de revizie sau reparație la capacitatea în funcțiune, titularul autorizației sau al licenței are dreptul de a obține restrângerea ori sistarea, pe toata durata lucrărilor, a activităților desfășurate în vecinătate de alte persoane. În acest caz, persoanele afectate vor fi înştiinţate, în scris, despre data începerii, respectiv a finalizării lucrărilor*,* cu excepţia cazurilor de avarie și a celor generate de situații de fortă majoră; in situatii de acest fel se va interveni in conformitate cu reglementarile ANRE.”

***20. Articolul 19 se modifică și va avea următorul cuprins:***

”(1) Pot face obiectul unei concesiuni energetice bunurile proprietate publică sau privată a statului, activităţile şi serviciile publice de interes naţional si general din domeniul energiei electrice.

(2) Calitatea de autoritate contractantă o are ministerul de resort pentru bunurile proprietate publică sau privată a statului din domeniul energetic,cu excepția rețelei electrice de transport a energiei electrice și a terenurilor pe care aceasta este amplasată, precum și pentru activităţile sau serviciile publice de interes general, și interes naţional din domeniul energiei electrice.

(3) Calitatea de autoritate contractanta pentru rețeaua electrică de transport energie electrică și a terenurilor pe care aceasta este amplasată, precum si pentru serviciul public de transport al energiei electrice, revine autorității publice centrale sub autoritatea căreia se află operatorul de transport și sistem.

(4) Cadrul general privind regimul juridic al contractelor de concesiune, procedurile pentru acordarea concesiunilor, precum şi conţinutul-cadru al caietului de sarcini sunt elaborate de autoritatea contractantă, în conformitate cu prevederile legii, şi se aprobă prin hotărâre a Guvernului.

(5) Condiţiile de acordare, menţinere, suspendare şi retragere a concesiunii se stabilesc prin contractul de concesiune încheiat de autoritatea contractantă şi aprobat în conformitate cu prevederile prezentei legi. ”

***21. Articolul 21 alineatul (7) se completează și va avea următorul cuprins :***

**“(7)** Participanţii la piaţa de energie electrică au obligaţia să transmită operatorului pieţei de energie electrică şi operatorului piețeide echilibrare informaţii privind cantităţile de energie electrică tranzacţionate aferente contractelor de vânzare-cumpărare de energie electrică încheiate.”

***22. Articolul 24 se elimină.***

***23. Articolul 39 se abrogă.***

***24. Articolul 42, litera b) se modifică și va avea următorul cuprins:***

b) să efectueze săpături de orice fel sau să înfiinţeze plantaţii **sau vegetatie forestiera**, în zona de siguranţă a reţelelor electrice de transport, fără acordul operatorului de transport şi de sistem;

**25.** ***Articolul 42 devine art. 42, alin. (1) literele a)-f);***

***26. După articolul 42, alin. (1\_) se introduce un nou alineat, alin. (2) care va avea următorul cuprins***:

(2) În situația în care operatorul de transport constată existența unor acțiuni sau fapte de natura celor prevăzute la alin.1, acesta este obligat să întreprindă toate măsurile necesare pentru restabilirea situației de fapt inițiale sau pentru corectarea acesteia

***27. Articolul 45 alineatul (1), litera c) se modifică și va avea următorul cuprins :***

**c)**  realizează lucrări de dezvoltare a reţelelor electrice de distribuţie, prin consultare, după caz, cu operatorul de transport şi de sistem, prin programe de dezvoltare optimă din punct de vedere economic a acestora şi prin programe specifice de modernizare pentru instalaţii, pe baza studiilor de perspectiva a retelei electrice, pe o durata de minim 5 ani, avizate de ANRE, astfel încât reţeaua de distribuţie să fie sigură, fiabilă şi eficientă.

***28. Articolul 46 aliniatul (2) se modifică și va avea următorul cuprins:***

„(2) În cazul în care detinatorul reţelei de distribuţie a energiei electrice se afla in imposibilitatea de a asigura serviciul universal pentru utilizatorii racordaţi la acea reţea, inclusiv ca urmare a suspendării sau retragerii licenței, operatorul de distribuţie concesionar, titular de licenţă în zona în care se află reţeaua electrica respectiva, are obligația de a presta serviciul de distribuție pentru utilizatorii acesteia, prin preluarea ei în folosință cu plata unei juste despăgubiri. În cazul in care proprietarul intentioneaza sa înstrăineze rețeaua electrica, acesta are obligația de a face o oferta de vanzare la o valoare justificata a acesteia, certificata de un expert autorizat independent, catre operatorul rețelei de distribuție concesionar, care este obligat sa preia aceasta reteaua. In situatia in care nu poate fi dovedit dreptul de proprietate asupra retelei de distributie a energiei electrice, operatorul de distribuţie concesionar, titular de licenţă în zona în care se află reţeaua electrica respectiva, are obligația de a presta serviciul de distribuție pentru utilizatorii acesteia, pana la identificarea proprietarului retelei in cauza. Costurile generate de preluarea în folosință, precum și cele legate de achiziția rețelei se recunosc de către ANRE la stabilirea tarifelor de distribuție, conform reglementarilor ANRE. “

***29. La articolul 47, alin. (1), după litera c), se introduce o nouă literă, litera d), care va avea următorul cuprins:***

**“**d) sustragere de energie, numai după pronuntarea unei hotarari judecatoresti definitive, cu exceptia cazului in care nu exista un contract valabil incheiat.”

***30. La articolul 47, dupa alineatul (4) se introduce un alineat nou, alin. (5), cu următorul cuprins*:**

„ (5) Operatorul de distribuție nu va acționa în sensul întreruperii alimentării cu energie electrică a clienților finali, în mod voluntar, înainte de a lua toate măsurile tehnice necesare pentru evitarea punerii în pericol a vieții și sănătății persoanelor fizice, pentru protectia mediului și asigurarea integrității bunurilor materiale, cu respectarea reglementarilor ANRE si a normelor tehnice in vigoare. „

31. ***Articolul 49 litera b) se modifică și va avea următorul cuprins:***

b) să efectueze săpături de orice fel sau să înfiinţeze plantaţii sau vegetatie forestiera, în zona de siguranţă a reţelelor electrice de distribuţie, fără acordul operatorului de distribuţie;

32. ***Articolul 49 devine art. 49 alin. (1) literele a)-f);***

***33. După articolul 49, alin. (1\_) se introduce un nou alineat, alin. (2) care va avea următorul cuprins***:

(2) În situația în care operatorul de transport constată existența unor acțiuni sau fapte de natura celor prevăzute la alin.1, acesta este obligat să întreprindă toate măsurile necesare pentru restabilirea situației de fapt inițiale sau pentru corectarea acesteia

***34. La articolul 50 dupa alin. (4) se introduce un alineat nou, alin. (5), cu următorul cuprins*:**

"(5) La solicitarea unui operator economic ANRE confirmă, prin decizie e președintelui ANRE, încadrarea unui sistem de distribuție în prevederile alin. (1)."

***35. La articolul 51, alineatul (4) se modifică și va avea următorul cuprins:***

”(4) După primirea evaluării condițiilor de finanțare realizată de opreratorul de distribuție, autoritățile administratiei publice locale sau centrale solicitante vor raspunde in termen de 60 de zile operatorilor de distributie și, după caz, operatorului de transport si sistem, cu privire la disponibilitatea finanțării necesare în vederea elaborării, de către operatori, a planurilor de dezvoltare a rețelei”

***36. Articolul 51, alineatul (5) se modifică si va avea următorul cuprins:***

” (5) Localităţile care, din considerente tehnice sau economice, nu sunt conectate la SEN pot fi alimentate cu energie electrică prin sisteme electroenergetice izolate, cu luarea în considerare a și resurselor regenerabile de energie disponibile la nivel local.”

***37. La articolul 57, alineatul (11) se modifică şi va avea următorul cuprins:***

“(11) Punctul unic de contact este constituit dintr-un punct central care coordonează punctele de informare regională/locală, ce trebuie să deservească, să fie ușor accesibile și să ofere informații ȋn mod gratuit clienților care beneficiază de serviciu universal, cu locuri de consum situate la o distanță de maximum 50 de km, calculată pe rute oficiale de transport.”

***38. Articolul 57, alineatul (2), se completează și va avea următorul cuprins:***

”(2) Furnizorul trebuie să pună la dispoziţia clienţilor casnici mai multe modalităţi de plată a energiei furnizate şi să permită acestora să opteze pentru oricare dintre acestea; se interzice facturarea contravalorii oricaror activitati/servicii prestate de terti prin factura de energie electrica”.